ప్రిన్స్

ప్రిన్స్ 2022లో విడుదలైన తెలుగు సినిమా.  శ్రీ వెంకటేశ్వర సినిమాస్ ఎల్ ఎల్ పి, సురేష్ ప్రొడక్షన్స్, శాంతి టాకీస్  బ్యానర్‌లపై సునీల్ నారంగ్, డి.సురేష్ బాబు, పుష్కర్ రామ్మోహన్ రావు నిర్మించిన ఈ సినిమాకు అనుదీప్ దర్శకత్వం వహించాడు.  శివ కార్తీకేయన్, మారియా ర్యాబోషప్క ప్రధాన పాత్రల్లో నటించిన ఈ సినిమా ట్రైలర్‌ను అక్టోబర్ 9న విడుదల చేసి, సినిమాను తెలుగు, త‌మిళం భాష‌ల్లో  అక్టోబర్ 21న విడుదల చేసి, డిస్నీ ప్లస్‌ హాట్‌స్టార్‌ ఓటీటీలో నవంబర్ 25న స్ట్రీమింగ్ ప్రారంభమైంది.
కథ
ఆనంద్ (శివకార్తికేయన్) దేవరకొండ ఊరిలో స్కూల్లో టీచర్‌గా పనిచేస్తుంటాడు. ఆదర్శ భావాలు కలిగిన ఆయన తండ్రి విశ్వనాథ్(సత్యరాజ్) వారి కుటుంబ ఆశయాలను ముందుకు తీసుకెళ్లే పెద్దమనిషిగా వ్యవహరిస్తుంటాడు. ఈ క్రమంలో ఆంగ్లో ఇండియన్ అమ్మాయి జెస్సికా (మరియా) తో ఆనంద్ ప్రేమలో పడతాడు. ఆ అమ్మాయితో తన కుమారుడు ఆనంద్ పెళ్లికి విశ్వనాథం ఒప్పుకోడు. సరిహద్దుల్లేని ప్రేమ ఆనంద్‌ను ఊరి నుంచి వెలివేసేందుకు ఎలా కారణమైంది? చివరికి ఆనంద్, జెస్సికా ఒక్కటవుతారా? అనేదే మిగతా సినిమా కథ.

నటీనటులు
శివ కార్తీకేయన్
 మారియా ర్యాబోషప్క
సత్యరాజ్
ఆనందరాజ్
ప్రేమ్ అమరెన్
సుబ్బు పంచు
ప్రమోదిని 
సబితా  రాయ్ 
రితిక  శ్రీనివాస్ 
సతీష్ కృష్ణన్
వీటీవీ గణేష్

సాంకేతిక నిపుణులు
బ్యానర్లు: శ్రీ వెంకటేశ్వర సినిమాస్ ఎల్ ఎల్ పి, సురేష్ ప్రొడక్షన్స్, శాంతి టాకీస్
నిర్మాతలు: సునీల్ నారంగ్, డి.సురేష్ బాబు, పుష్కర్ రామ్మోహన్ రావు 
కథ, స్క్రీన్‌ప్లే, దర్శకత్వం:  కె.వి. అనుదీప్
సంగీతం: ఎస్.ఎస్. తమన్ 
సినిమాటోగ్రఫీ: మనోజ్ పరమహంస  
ఆర్ట్ : నారాయణ రెడ్డి   
మాటలు: భీమ్ శ్రీనివాస్ 
ఎడిటర్: కె.ఎల్. ప్రవీణ్   

మూలాలు

బయటి లింకులు


వర్గం:2022 తెలుగు సినిమాలు